

**ESF projekts „Subsidētās darbavietas bezdarbniekiem” Nr.9.1.1.1/15/I/001**

(Īstenošanas periods no 02.02.2015. līdz 31.12.2022.)

**Izveidoto subsidēto darba vietu skaits**

ESF projekta „Subsidētās darbavietas bezdarbniekiem” Nr.9.1.1.1/15/I/001 (turpmāk – projekts) ietvaros līdz 2017.gada 30.jūnijam izveidotas 1683 subsidētās darba vietas, no tām 408 jeb 24,2% izveidotas bezdarbniekiem ar invaliditāti un 1275 jeb 75,8% pārējiem mērķa grupu bezdarbniekiem[[1]](#footnote-1) (1.zīmējums). Lielākais darba vietu skaits izveidots Latgales reģionā, t.i., 797 darba vietas jeb 47,4%. Otrs lielākais darba vietu skaits izveidots Kurzemes reģionā, t.i., 252 jeb 15% no kopējā izveidoto darba vietu skaita.

1.zīmējums. **Izveidoto subsidēto darba vietu skaits**

(Sadalījumā pa reģioniem no projekta sākuma līdz 30.06.2017.)

No projekta sākuma līdz 2017.gada 30.jūnijam izveidotajās subsidētajās darba vietās iesaistīti 1948 bezdarbnieki, no tiem 472 bezdarbnieki jeb 24,2% ir bezdarbnieki ar invaliditāti un 1476 jeb 75,8% - mērķa grupas bezdarbnieki (2.zīmējums).

2.zīmējums. **Subsidētajās darba vietās iesaistīto bezdarbnieku skaits**

(Sadalījumā pa reģioniem no projekta sākuma līdz 30.06.2017.)

1. 1. persona ir bijusi bez darba vismaz 12 mēnešus;

   2. persona ir bijusi bez darba vismaz 24 mēnešus;

   3. persona ir bijusi bez darba vismaz 12 un ir pieaugušais ar vienu vai vairākiem apgādājamiem;

   4. persona ir bijusi bez darba vismaz 12 mēnešus un ir vecāka par 55 gadiem. [↑](#footnote-ref-1)